
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/23-003/926
URBROJ: 251-13-11-16/003-23-3
Zagreb, 11. svibanj 2023.
Z A P I S N I K

sa 26. sjednice Vijeća Mjesnog odbora „Dr. Ante Starčević“, održane 11. svibnja 2023. s početkom u 19,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek
Andrea Gostl, Zvjezdana Cikota

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 7 od ukupno 7 članova Vijeća, pa Vijeće može pravovaljano raspravljati i odlučivati.

Predsjednik predlaže verifikaciju Zapisnika sa 25. sjednice. Vijeće JEDNOGLASNO prihvaća Zapisnik sa 25. sjednice. 

Predsjednik predlaže: 
D n e v n i   r e d

     1. Prijedlog Poslovnika o radu Vijeća Mjesnog odbora „Dr. Ante Starčević“
     2. Prijedlog Pravila Vijeća Mjesnog odbora „Dr. Ante Starčević“
     3. Aktualna problematika 
     4. Pitanja, prijedlozi i obavijesti
     
koji je JEDNOGLASNO prihvaćen

Ad. 1. Prijedlog Poslovnika o radu Vijeća Mjesnog odbora „Dr. Ante Starčević“ 
            
Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

POSLOVNIK O RADU VIJEĆA MJESNOG
ODBORA „DR. ANTE STARČEVIĆ“
(u privitku zapisnika)

Ad. 2. Prijedlog Pravila Vijeća Mjesnog odbora „Dr. Ante Starčević“

Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

PRAVILA VIJEĆA MJESNOG ODBORA
„DR. ANTE STARČEVIĆ“
(u privitku zapisnika)

Ad. 3. Aktualna problematika
           
a) Rad knjižnice Voltino

Članovi Vijeća raspravljali su o novonastaloj situaciji, vezano za novo radno vrijeme Knjižnice Voltino, jer su bez konzultacija i najave, Gradske knjižnice odredili jednosmjenski rad sa opravdanjem da nemaju ljudi, kao privremena mjera do ljeta. Natječaj je raspisan i to je objavljeno na konferenciji za tisak. 
Matea Orešković se ne slaže s tom odlukom jer naša knjižnica ima projekte financirane od strane raznih financijera i ti svi projekti za građane 60+ i ostali će propasti jer se nemaju kada održati pa će stradati ljudi koji su aktivirali te programe.
Građani su spremni na građanske inicijative i sve ostale oblike aktivnosti, te predlažu se da se organizira potpisivanje peticije.
Zvjezdana Cikota dodaje da  nije samo kulturna djelatnost, to nam rade i sa poštom. Više ne radi redovito i sve izgleda da će se zatvoriti.

Vijeće Mjesnog odbora „Dr. Ante Starčević“ JEDNOGLASNO donosi 

	Z A K LJ U Č A K
 (u privitku zapisnika)

b) Sigurnosna situacija u školoma

Zbog novonastale situacije u susjednoj državi i njene refleksije po društvenim mrežama među đacima, MO osjeća zabrinutost i predlaže inicijativu prema gradskom uredu za obrazovanje da pod hitno organizira preventivne programe suzbijanja nasilja u osnovnoj i srednjoj školi, te pokrene zapošljavanje stručnih radnika. 

Ad 4. Pitanja, prijedlozi i obavijesti

S obzirom da nije bilo pitanja, prijedloga i obavijesti, predsjednik zaključuje sjednicu.



Sjednica je završila u 19,45 sati.                                                                             PREDSJEDNIK VIJEĆA
                                                                                                                                  MJESNOG ODBORA
        ZABILJEŽILA                                                                                             „DR. ANTE STARČEVIĆ“

